《蓦山溪·湖泛偕尤悔罨、刘易台》
清代·张夏

溪头放棹，白鹭飞清昼。四面绝红麈，扑青苍、山攒水凑。从中选胜，最爱养鱼陂，围榻柳。阴晴骤。正是黄梅候。
水边林下，名迹千秋有。今日遂良游，把清尊、临风一酹。三三雨雨，相舆扣舷歌，沾袍袖。归迟否。明日刚初九。

作者简介：张夏，字秋韶，江苏无锡人。隐居菰川之上，孝友力学。初从马世奇受经，后入东林书院，从高世泰学。积十馀年，遂入世泰之室。世泰卒，其子弟相与立夏为师，事之如世泰。汤斌抚江苏，至东林，与夏讲学，韪其言。延至苏州学宫，为诸生讲《孝经》、《小学》。退而注《孝经解义》、《小学瀹注》。